সৈয়দ মুহাম্মদ জাফর
সৈয়দ মুহাম্মদ জাফর সাবত আব্বাস (আরবি: سيد محمد جعفر سبت عباس‎, ইংরেজি: Sayed Mohammed Jaffer; ২৫ আগস্ট ১৯৮৫; সৈয়দ মুহাম্মদ জাফর নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব আল মুহাররাক এবং বাহরাইন জাতীয় দলের হয়ে গোলরক্ষক হিসেবে খেলেন। ২০০২–০৩ মৌসুমে, বাহরাইনী ফুটবল ক্লাব মালকিয়ার যুব পর্যায়ের হয়ে খেলার মাধ্যমে জাফর ফুটবল জগৎে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৪–০৫ মৌসুমে, বাহরাইনী ক্লাব মালকিয়ার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মালকিয়ার হয়ে তিন মৌসুমে ২৬ ম্যাচে অংশগ্রহণ করার পর ২০০৭–০৮ মৌসুমে তিনি আল মুহাররাকে যোগদান করেছেন। জাফর ২০০৪ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ১৩৩ ম্যাচে অংশগ্রহণ করেছেন।